ලෑන්ඩ්පෝර්ට් (ජිබ්‍රෝල්ටාව)

ලෑන්ඩ්පෝර්ට්  (පුවර්ටා ඩි ටියර්රා/එස්පඤ්ඤා) යනු,  ජිබ්‍රෝල්ටා බලප්‍රදේශය වෙත වන ද්වාරයකි.  භූමියෙහි සිට බලකොටුවට පිවිසීමට මුලදී පැවති එකම දොරටුව වූ අතර එබැවින් එහි දැඩි ආරක්ෂා සංවිධාන යොදවා මුර කොට තිබුණි.

විස්තරය
ස්පාඤ්ඤයන් වෙතින් 1704 වසරෙහිදී මෙම බලප්‍රදේශය අත්පත් කර ගැනීමෙන් පසුව, බ්‍රිතාන්‍යයන් විසින් තුවක්කු විස්සක් යොදවා ලෑන්ඩ්පෝර්ට් ආරක්ෂා සහිත කෙරිණි.   ද්වාරය පසුව ආරක්ෂා කරන ලද්දේ ජලයෙන් වට කිරීම — දිගින් 200 යාර (180 මී) පමණද, පළලින්  60 යාර (55 මී) පමණද, ගැඹුරින් "මිනිස්-උසකට සමීප"  ප්‍රමාණයක්ද සහිත, ජලය පිටාර ගැලීමට සැලැස්වූ සහ ආරක්ෂා යෙදුනු භූමි ප්‍රදේශයක්— භාවිතයෙනි.  ෂවල් ඩි ෆ්‍රීසී සහ ලෝහමය වළළු වැනි බාධකද එය තුල පැවතිණි. උතුරු දිග පිවිසුම ආවරණ කෙරුණු දිය අගලක්ද — ලෑන්ඩ්පෝර්ට් අගල — පැවතිණි.   දඞුවැටක් සහ පහරදීමකදී එයට පහතින් පුපුරා ගිය හැකි  වෙඩිබෙහෙත් බෝම්බ ඇටවූ ප්‍රදේශයක් මෙම අගලේ ආරක්ෂාවට අඩංගු විය.   මෙම ආරක්ෂක කඩුළු හරහා යෑමට, අකුලන පාලමක් තිබුණු අතර එය රාත්‍රියේ ඉහළට එසවිණි. දුම්කොළ සොර ජාවාරම්කරුවෝ මෙම වේලාවට ද්වාරයෙන් පිටවී එළියේ රැක සිටින්නේ, මධ්‍යස්ථ භූමිය හරහා ස්පාඤ්ඤයට යෑමට අවස්ථාවක් රාත්‍රිෙය්දී ලැබෙන තුරුය. 

ආශ්‍රිත

ප්‍රවර්ගය:ජිබ්‍රෝල්ටාවේ නගර ද්වාර